Паколькі наведнікаў вечарыны вельмі цікавіла, якія менавіта гісторыі пра барона Мюнхгаўзэна не трапілі ў дзіцячую версію, Ігар Крэбс і Ганна Янкута зачыталі некалькі фрагментаў з кнігі — пра тое, як да барона трапіла прашча цара Давіда, пра знаёмства барона з Венерай і Вулканам, пра тое, як барон уратаваўся ад мядзведзя. Пасля гэтага перакладчыкі зладзілі кароткія паэтычныя чытанні і прадставілі гарадзенцам зборнікі вершаў Генрыха Гайнэ, Эдгара По і Джона Кітса з серыі “Паэты планеты” і правялі кароткую экскурсію па кнігах з серыі “PostScriptum” інтэрнэт-часопіса “ПрайдзіСвет” і Саюза беларускіх пісьменнікаў. Затым усе прысутныя маглі задаць перакладчыкам пытанні, і ў канцы вечарыны гасцей чакаў сюрпрыз: самыя актыўныя ўдзельнікі конкурсу, віктарыны і размовы пра пераклады атрымалі галоўныя падарункі ад кампаніі “Будзьма беларусамі!” — кнігі і торбу “Беларусь — краіна цмокаў”.